als_Latn dik_Latn sag_Latn
I hidhëruar për mundësinë që Skënderbeu shpërdoroi, duke mos arritur të mbante dot avantazhin e golit të Abazit, Mirel Josa u shpreh pas ndeshjes, se të tijtë duhet ta kishin mbyllur sfidën, maksimumi që në rastin humbur nga Alikaj.
Trajneri i kampionëve në fuqi nuk ka dashur ta komentojë më gjatë rastin e 11-metërshit në minutat shtesë, ndërsa pohoi vetëm se: “Nuk dua të flas për gjyqtarët, sepse kemi 4 javë që e bëjmë këtë gjë. Na kanë dëmtuar jo pak. Mund të them se nuk e di nëse ishte 11-metërsh, por gjykoj se ishte absurd, akordimi i atij faulli në zonë, në ato momente dhe me intensitetit e aksionit”.
Për sa i përket rezultatit të ndeshjes dhe mënyrës se si Skënderbeu interpretoi këtë përballje ndaj Kukësit, Josa deklaroi: “Ky barazim është si një humbje e hidhur për ne. Kjo për lojën që zhvilluam dhe rastet e shpërdoruara nga lojtarët tanë. Duhet ta kishim mbyllur më parë këtë takim. U tërhoqëm më shumë seç duhet në zonën tonë, por kjo ndodhi për shkak se Kukësi po luante me topa të gjatë dhe u munduam të kundërpërgjigjeshim me lojtarë shtatlartë, duke hedhur në lojë Jashanicën. Megjithatë, ky rezultat, edhe pse na mban ende tri pikë larg Kukësit nuk vendos për fatin e titullit”, përfundoi trajneri i Skënderbeut, Mirel Josa.
als_Latn als_Latn als_Latn